**A test**  
színes magyarul beszélő amerikai-izraeli-német thriller, 108 perc, 2001  
Dolby Digital  
rendező:  Jonas McCord  
szereplő(k): , Antonio Banderas Olivia Williams

**Filmleírás:**  
Gondolkodtunk-e már azon, hogy mi történne, ha egy ásatáson olyan leletet találnának, mely megkérdőjelezné Jézus feltámadásának hitelességét? A film szerint találnak egy testet, mely akár Krisztusé is lehet. Vagy mégsem? A Vatikán ennek kíván utána járni, s ezért egy fiatal papot küld az ásatásra. A történet a következményekről szól, mi lenne velünk Jézus feltámadása nélkül?

Korosztályi javaslat: csak 16 éven felülieknek

Földolgozási javaslatok  
**Téma:** Feltámadás  
**Megfigyelési szempontok:**

* Hogyan próbálnak a film szereplői a kétségeikkel megküzdeni?
* Osszuk csoportokra a film szereplőit ― ki akarja megtudni az igazságot, kit, mi motivál ennek érdekében?

**Játék:** Játék helyett itt érdemesebb a Szentírás alapján összeszedni a feltámadás bizonyítékait. Fontos, hogy a film megrázó jelenetei, s az elgondolkodtató mondatok után úgy menjenek ki az alkalomról a fiatalok, hogy föloldódik bennük a kétség.

**Forrás:** -  
**Körülmények:** csoportmunka 3-4 fős csoportokban  
**Eszközök:** Biblia, papír és írószerszám  
**Leírás:** Az evangéliumokból és a levelekből összeszedett leírások alapján állítsunk össze egy “jegyzőkönyvet” Jézus feltámadásáról. Szerepeljenek benne a feltámadás tanúi, a vallomásaik, s minden információ, melyet megtudunk a feltámadásról.